'Levántate corriendo' es posa en marxa un any més
28 juny 2023

## 'Levántate corriendo' es posa en marxa un any més28 juny 2023Última actualització: 28 juny 2023

![](../gestion/img/3e3165824ff136faf856985adbbcc168fa83cbb917701bc8292099047bf25dba.jpg)  
  

La regidora de Turisme, **Balbina Sendra**, el regidor d'Esports, **Jesús Naveiro**, i la presidenta del C.C. El Garbí, **Lourdes Vidal**, han presentat aquest matí en roda de premsa una nova edició de 'Levántate corriendo', que torna als carrers de Gandia i la platja.  
  
Aquesta iniciativa, pensada per fomentar l'esport, la cultura i el turisme a la ciutat de Gandia, se suma als exitosos esdeveniments esportius que el club ja organitza, com la Mitja Marató & 10K ciutat de Gandia i la Sant Silvestre Gandia.  
  
"_Per mi aquest producte és un exemple de la tasca que s'està fent des del turisme amb els clubs esportius i pense que és important aconseguir eixa sinergia que tants bons resultats dóna. La iniciativa que presentem porta molts anys fent-se que ara ja és fruit d'eixe binomi esport-turisme. Així ho confirma l'increment del 25% de participació els darrers anys, sent la majoria dels participants turistes_", ha afirmat Sendra.  
  
Durant els mesos de juliol i agost, tothom qui ho desitge podrà gaudir d'entrenaments de carrera guiats per membres experts del club, recorrent els magnífics paratges de la Marjal i la Platja de Gandia. "_Aquests entrenaments guiats brindaran l'oportunitat de conéixer els llocs emblemàtics de la ciutat mentre és viu a un ambient saludable i és compartit amb persones apassionades per l'esport_", ha afegit Vidal.  
  
L'eixida de totes les rutes serà a les 8?hores des del Club Nautic de Gandia. Totes les proves tenen una distància d'entre 9,5-11 Kilòmetres aproximadament. Aquesta activitat té un cost de 11?€ totes les rutes / 4?€ rutes soltes. "_Amb la inscripció s'obtindrà la camiseta, 2 avituallaments per ruta (aigua i fruita), guia i assegurança d'accidents_", ha informat la presidenta del club.  
  
Finalment, Naveiro ha conclòs expressant que "_aquesta és una gran iniciativa per donar a conéixer que el turisme i l'esport poden anar de la mà i, a banda, aclarir que aquestes curses estan obertes a qualsevol persona, ja que el ritme de carrera no és alt i la dificultat serà baixa_".  
  
Pel que fa a les rutes, aquestes seran les següents:  
  
\-8 de juliol – Marjal de Gandia i camí de l'Escorredor.  
\-15 de juliol – Ruta Ullals-Molí i Alqueria del Duc.  
\-22 de juliol – Ruta platja de Gandia, braç i port.  
\-5 d'agost – Platges de Gandia, Venècia.  
\-19 d'agost – Les dunes de l'Auir.

[Twittear](https://twitter.com/share)